
Érkeznek a Kuga és Puma új, limitált BlueCruise Edition modellváltozatok, páratlan vezetési kényelemmel 

· A „Ford Collection” új tagjai a Kuga és Puma BlueCruise Edition limitált változatok, amelyek exkluzív dizájn-elemekkel és cúcstechnológiával jelennek meg a kínálatban.

· A BlueCruise Edition modellek felszereltségének része a Vezetési Kényelem Csomag és a BlueCruise Szolgáltatás, amely biztosítja az autópályákon a “hands-off, eyes-on” (“engedd el, és csak figyelj”) BlueCruise kézhasználat nélküli vezetési élményt

· Az egyedi dizájnmegoldások közt szerepel a Vapor Blue karosszériafényezés, a fekete színű külső részletek és könnyűfém keréktárcsák, illetve az új beltér kidolgozása és színváltozatok


KÖLN, Németország, 2026. március 5. – A Ford ma bemutatta a Kuga 1 SUV és a Puma 2 kompakt crossover BlueCruise Edition változatait.

A Ford Collection legújabb modelljei prémium, modern vezetési élményt kínálnak, amelynek egyik fontos eszköze az előfizetés nélkül használható BlueCruise. Kétségtelenül ütős üzenet a márka részéről, hogy legnépszerűbb modelljei közül egyszerre két típusban is elérhetővé teszi ezt az élvonalbeli technológiát.

Az európai piacon a Mustang Mach-E 4 modellben debütált a BlueCruise3 (a régióban elsőként engedélyezett az “engedd el, és csak figyelj” jellegű szolgáltatás), mostantól pedig a Ford-vásárlók számára minden eddiginél könnyebben elérhető lesz ez az ultramodern vezetéstámogató rendszer (ADAS). 5

“Már több ezer Ford-tulajdonos tapasztalhatta meg, hogyan formálja át a BlueCruise a vezetés élményét az autópályákon,” nyilatkozta Christian Weingaertner, a Ford Európa személyautó-részlegének vezérigazgatója. “A BlueCruise Edition változatok új, egyedi külső megjelenéssel lépnek piacra, de ennél is fontosabb az, hogy ezekben az autókban már alapáron, előfizetés nélkül működik ez a forradalmian új, kézhasználat nélküli vezetéstámogató technológia.”

Kényelmes, könnyed autózás

A Kuga és a Puma BlueCruise Edition kiviteleket arra tervezte a Ford, hogy stresszmentessé tegyék a közlekedést az autópályákon, a kényelem megemelt szintjével.

Mindkét modell felszereltségében alapáron szerepel a BlueCruise-képes Vezetési Kényelem Csomag, illetve az előfizetés nélkül aktiválható BlueCruise funkció, így a vásárlók már az autó átvételének pillanatától szabadon élvezhetik a “engedd el és csak figyelj” vezetési élményt a BlueZone útszakaszokon, amelyek 16 európai ország több mint 135.000 kilométernyi autópálya szakaszát 6 fedik le.

Intelligens dizájn, intelligens technológia

Az új BlueCruise Edition modellek első pillantásra felismerhetők különleges külső és belső dizájn-megoldásaikról, amelyek világosan jelzik az autókban rejlő csúcsmodern technológiákat.

Az exkluzív Vapor Blue karosszériaszínt hatásosan egészíti ki a tető és a külső tükörburkolatok, illetve az egyedi könnyűfém keréktárcsák fekete fényezése; ez utóbbiak a Pumán 18, a Kugán 19 colosak. Az utastérben egyedi ülésbetétekkel és friss hatású Nordic Blue színű részletekkel ismétlődik a külső dizájn tematikája.

Az autó használatának élményét tovább fokozza az előfizetés nélkül használható Csatlakoztatott Navigáció. 7 A rendszer a felhőalapú adatok feldolgozásával valós idejű forgalmi frissítéseket kínál, hogy a vezető időben értesüljön a várható torlódásokról, és a lehető legkönnyebben érjen el úticéljához.

A Kuga BlueCruise Edition megrendelhető plug-in hibrid (PHEV) és full hibrid (FHEV) hajtással, valamint automata sebességváltóval szerelt EcoBoost benzinmotorral is.

A Puma esetében a BlueCruise Edition az automata sebességváltós EcoBoost benzinmotoros modellváltozathoz, illetve a tisztán elektromos hajtású Puma Gen-E modellhez áll rendelkezésre.

A Puma, Puma Gen-E és Kuga BlueCruise Edition modellek a mai naptól megrendelhetők a hazai márkakereskedésekben.

# # #

1 A Kuga Hybrid CO2-kibocsátása 55-71 g/km, üzemanyag-fogyasztása 2,8-3,9 l/100 km, homologizált hatótávolsága tisztán elektromos hajtással 60-68 km (WLTP Euro 6e-bis).

A Kuga Hybrid CO2-kibocsátása 121-146 g/km, üzemanyag-fogyasztása pedig 5,3‑6,4 l/100 km (WLTP).

A Kuga 1.5 EcoBoost Hybrid CO2-kibocsátása 144-178 g/km, üzemanyag-fogyasztása pedig 6,3-7,8 l/100 km (WLTP).

2 A Puma EcoBoost Hybrid CO2-kibocsátása 120-146 g/km, üzemanyag-fogyasztása pedig 5,3-6,5  l/100 km (WLTP).

Teljesen feltöltött akkumulátorral a Puma Gen-E hatótávolsága eléri a 417 kilométert. A becsült hatótávolság megállapítása a WLTP vizsgálati módszerek alapján történt.

3 Bizonyos piacokon, bizonyos Puma, Puma Gen-E, Kuga, Ranger PHEV és Mustang Mach-E modellekben. A BlueCruise kézhasználat nélküli autózás közben a vezetőnek folyamatosan figyelnie kell az előtte haladó forgalmat. A rendszer használata nem helyettesíti a biztonságos vezetést.

4 Teljesen feltöltött akkumulátorral a Mustang Mach-E hatótávolsága eléri a 600 kilométert. A becsült hatótávolság megállapítása a WLTP vizsgálati módszerek alapján történt. A hivatalos üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

5 A vezetéstámogató technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást. Részletek és korlátozások a Felhasználói Kézikönyvben.

6 A BlueCruise jelenleg a következő piacokon forgalmazott járművekben érhető el: Ausztria, Belgium, Csehország, Dánia, Franciaország, Nagy-Britannia, Németország, Görögország, Magyarország, Olaszország, Hollandia, Norvégia, Lengyelország, Portugália, Spanyolország és Svédország.

7 Ne vezessen zavaró körülmények hatása alatt. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

A Ford Motor Company
A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forradalmian újszerű, és szoftveres megoldásaikkal kivételes digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átformálják és fellendítsék vállalkozásukat. Mindemellett a Ford pénzügyi szolgáltatásokat is nyújt a Ford Motor Credit Company révén. A Ford mintegy 171.000 embert foglalkoztat világszerte. Amennyiben több információra van szüksége a Fordról, termékeinkről vagy a Ford Credit vállalatról, kérjük, keresse fel a www.corporate.ford.com vagy a www.ford.hu honlapot
	 

	 

	 

	 






Sajtóközlemények, kapcsolódó anyagok, fotók és videók: www.fordmedia.eu or www.media.ford.com.
Kövessen minket a www.linkedin.com/company/ford-in-europe, a www.youtube.com/FordNewsEurope, a www.instagram.com/FordNewsEurope, a www.threads.net/@fordnewseurope és a www.tiktok.com/@FordNewsEurope közösségi oldalakon

